Решение на Съда (първи състав) от 18 декември 2025 г. (преюдициално запитване от Högsta förvaltningsdomstolen — Швеция) — Integritetsskyddsmyndigheten/AB Storstockholms Lokaltrafik
(Дело C-422/241, Storstockholms Lokaltrafik)
(Преюдициално запитване — Защита на личните данни — Регламент (ЕС) 2016/679 — Членове 13 и 14 — Приложно поле — Лични данни, които са събрани чрез телесна камера, носена от контрольори в обществения транспорт — Правно основание на задължението на администратора за уведомяване на субекта на данни)
Език на производството: шведски
Запитваща юрисдикция
Högsta förvaltningsdomstolen
Страни в главното производство
Жалбоподател: Integritetsskyddsmyndigheten
Ответник: AB Storstockholms Lokaltrafik
Диспозитив
Членове 13 и 14 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО
трябва да се тълкуват в смисъл, че
в хипотезата, когато лични данни са събрани чрез телесни камери, носени от контрольори в обществения транспорт, уведомяването на субектите на данни се урежда от член 13 от този регламент, а не от член 14 от него.
____________
1 ОВ C, C/2024/5081.